
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 15.11.1999

                                                                                                   Nr. 192/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul la proiectul de Lege privind clauzele abuzive din contractele încheiate între comercianţi şi consumatori, transmis comisiei noastre pentru dezbatere şi avizare în fond, cu adresa nr.355/29.09.1999.
Propunerea legislativă sus menţionată a fost transmisă la comisie în procedură normală, iar la întocmirea raportului, comisia a luat în considerare atât varianta Senatului cât şi punctele de vedere ale  Consiliului Legislativ şi Comisiei juridice, de disciplină şi imunităţi.

           PREŞEDINTE,                                 SECRETAR,

        Dan Ioan Popescu                               Ioan Bivolaru

Expert

Iulian Ceauşu

Parlamentul  României

                  Bucureşti, 15.11.1999


                                                                                           Nr. 192/XVIII/3

R A P O R T

asupra proiectului de Lege privind clauzele abuzive 

din contractele încheiate între comercianţi şi consumatori
Cu adresa nr.355 din 27 septembrie 1999 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond  Comisia pentru industrii şi servicii, cu dezbaterea şi avizarea, în procedură normală, a proiectului de lege susmenţionat.

În urma examinării în plenul comisiei din 10.11.1999 a proiectului de lege,  acesta a fost avizat favorabil, cu amendamente admise, pe care le prezentăm în Anexă..

Conform art.74 alin.(2) din Constituţia României proiectul de lege prezentat spre dezbatere are  caracter de lege ordinară.

            PREŞEDINTE,                                   SECRETAR,

         Dan Ioan Popescu                                 Ioan Bivolaru

Expert,

Iulian Ceauşu

Anexă

A M E N D A M E N T E        A D M I S E

la proiectul de Lege privind clauzele abuzive

 din contractele încheiate între comercianţi şi consumatori 
	Nr.

crt.
	Articol text iniţial


	Amendament propus

Autorul 
	Motivaţie

	0
	1
	2
	3

	1.
	Legea

privind clauzele abuzive din contractele 

încheiate între comercianţi şi consumatori


	Nemodificat
	

	2.
	Art.1 (1) Orice contract încheiat între comercianţi şi consumatori pentru vânzarea de bunuri sau prestarea de servicii va cuprinde clauze contractuale clare, fără echivo, pentru înţelegerea cărora nu sunt necesare cunoştinţe de specialitate.

(2) În caz de dubiu asupra interpretării unor clauze contractuale, acestea vor fi interpretate în favoarea consumatorului.

(3) Se interzice comercianţilor stipularea de clauze abuzive în contractele încheiate cu consumatorii.


	Nemodificat
	


	0
	1
	2
	3

	3
	Art. 2 (1) În sensul prezentei legi, prin consumator se înţelege orice persoană fizică sau grupuri de persoane fizice, reprezentate de asociaţii, precum şi orice persoană juridică fără scop lucrativ, care achiziţionează şi utilizează sau consumă produse obţinute pe baza unui contract de la comercianţi sau care benefciază de serviciile acestora.


	Nemodificat
	

	4 
	Art.3 Intră sub incidenţa prezentei legi contractele încheiate între comercianţi şi consumatori, inclusiv certificatele de garanţie, bonurile de comandă, facturile, borderourile sau bonurile de livrare, biletele, tichetele care conţin stipulări sau referiri la condiţii generale prestabilite.


	Nemodificat
	

	5
	CAPITOLUL II

DREPTURILE ŞI OBLIGAŢIILE     

PĂRŢILOR CONTRACTANTE


	Nemodificat
	

	6
	Art.4 (1) O clauză contractuală care nu a fost negociată direct cu consumatorul va fi considerată abuzivă dacă, prin ea însăşi sau împreună cu alte prevederi din contract, creează, în detrimentul consumatorului şi contrar cerinţelor bunei credinţe, un dezechilibru semnificativ între drepturile şi obligaţiile părţilor.

(2) O clauză contractuală va fi considerată ca nefiind negociată direct cu consumatorul dacă aceasta a fost stabilită fără a da posibilitatea consumatorului să influenţeze natura ei, cum ar fi contractele standard sau condiţiile generale de vânzare practicate de comercianţi pe piaţa produsului sau serviciului respectiv.

(3) Faptul că anumite aspecte ale clauzelor contractuale sau numai una din clauze a fost negociată direct cu consumatorul nu exclude aplicarea prevederilor prezentei legi pentru restul contractului, în cazul în care o evaluare globală a contractului evidenţiază că acesta a fost prestabilit unilateral de comerciant. Dacă un comerciant pretinde că o clauză standard a fost negociată direct cu consumatorul, este de datoria lui să prezinte probe în acest sens.

(4) Lista din anexă redă, fără a fi exhaustivă, clauze considerate ca fiind abuzive.
	Nemodificat
	

	7
	Art.5 În cazul contractelor standard, comerciantul are obligaţia să remită, la cerere, oricărei persoane interesate, un exemplar din contractul pe care îl propune.


	Nemodificat
	

	8
	Art.6 Clauzele abuzive cuprinse în contract şi constatate, fie personal, fie prin intermediul organelor abilitate prin lege, nu vor produce efecte asupra consumatorului, numai dacă, după eliminarea acestora, mai poate continua.


	Nemodificat
	

	9
	Art.7  În măsura în care contractul nu-şi mai poate produce efectele după înlăturarea clauzelor considerate abuzive, consumatorul este îndreptăţit să ceară rezilierea contractului, putând solicita, după caz şi daune-interese.


	Nemodificat
	

	10
	CAPITOLUL III

ORGANELE ABILITATE PENTRU CONSTATAREA CONTRAVENŢIILOR ŞI SOLUŢIONAREA LITIGIILOR


	Nemodificat
	

	11
	Art.8 Controlul respectării dispoziţiilor prezentei legi se face de reprezentanţii împuterniciţi ai Oficiului pentru Protecţia Consumatorilor, precum şi de specialişti autorizaţi ai altor organe ale administraţiei publice, potrivit competenţelor.


	Nemodificat
	

	12
	Art.9 Organele de control efectuează verificări la sesizarea persoanelor prejudiciate prevăzute la art.2 alin.(1), sau din oficiu.


	Nemodificat
	

	13
	Art.10 Comercianţii au obligaţia de a prezenta organelor de control, în original, contractele încheiate cu consumatorii.


	Nemodificat
	

	14
	Art.11 Organele de control abilitate încheie, dacă este cazul, procese-verbale prin care se consemnează faptele constatate cu ocazia verificărilor făcute, precum şi articolele din lege încălcate de către comerciant.


	Nemodificat
	

	15
	Art.12 Procesul-verbal se transmite la judecătoria în a cărei rază teritorială s-a săvârşit fapta, sau în a cărei rază teritorială îşi are domiciliul sau, după caz, sediul, contravenientul.


	Nemodificat
	

	16
	Art.13 (1) Instanţa, în cazul în care constată existenţa clauzelor abuzive în contract, aplică sancţiunea contravenţională conform art.15 şi dispune, sub sancţiunea daunelor, modificarea clauzelor contractuale, în măsura în care contractul rămâne în fiinţă, sau desfiinţarea acelui contract, cu daune interese, după caz.

(2) În caz contrar, instanţa va anula procesul-verbal întocmit.


	Nemodificat
	

	17
	Art.14 Consumatorii prejudiciaţi prin contracte încheiate cu încălcarea prevederilor prezentei legi au dreptul de a se adresa organelor judecătoreşti în conformitate cu prevederile Codului civil şi Codului de procedură civilă.


	
	

	18
	CAPITOLUL IV

SANCŢIUNI


	
	

	19
	Art.15 Constituie contravenţie, în măsura în care fapta nu este săvârşită în astfel de condiţii încât, potrivit legii penale, să fie considerată infracţiune, încălcarea interdicţiei stipulate la art.1 alin.(3) din prezenta lege.


	
	

	20
	Art.16 (1) Contravenţia prevăzută la art.15 se sancţionează cu amendă de la 2.000.000 lei la 10.000.000 lei.

(2) Prevederile prezentei legi se completează cu dispoziţiile Legii nr.32/1968 privind stabilirea şi sancţionarea contravenţiilor, cu excepţia celor din art.25-27.


	
	

	21
	CAPITOLUL V

DISPOZIŢII FINALE


	
	

	22
	Art.17 Prezenta lege intră în vigoare după 30 de zile de la publicare în Monitorul Oficial al României. Pe aceeaşi dată, orice dispoziţii contrare se abrogă.


	
	


                                                                                                 






  Anexă                            

LISTA

clauzelor considerate ca fiind abuzive

	0
	1
	2
	3

	23
	Sunt considerate clauze abuzive, acele prevederi contractuale care:
	
	

	19
	a) dau dreptul comerciantului de a modifica, în mod unilateral, clauzele contractuale, fără a avea un motiv specificat în contract şi acceptat de consumator prin semnarea acestuia;
	
	

	20
	b) obligă consumatorul să se supună unor condiţii contractuale, despre care nu a avut posibilitatea reală de a lua cunoştinţă la data semnării contractului;
	
	

	21
	c) obligă consumatorul să-şi îndeplinească obligaţiile contractuale, chiar şi în situaţiile în care comerciantul nu şi le-a îndeplinit pe ale sale;
	
	

	22
	d) dau dreptul comerciantului să prelungească automat un contract încheiat pentru o perioadă determinată, prin acordul tacit al consumatorului, dacă perioada limită la care acesta putea să-şi exprime opţiunea a fost insuficientă;
	
	

	23
	e) dau dreptul comerciantului să modifice unilateral, fără acordul consumatorului, clauzele privind caracteristicile produselor şi serviciilor care urmează a fi furnizate, sau termenul de livrare a unui produs ori termenul de executare a unui serviciu;
	
	

	24
	f) dau dreptul comerciantului să constate unilateral conformitatea produselor şi serviciilor furnizate, cu prevederile contractuale;
	
	

	25
	g) dau dreptul, exclusiv comerciantului, de a interpreta clauzele contractuale;
	
	

	26
	h) restrâng sau anulează dreptul consumatorului de a pretinde despăgubiri în cazurile în care comerciantul nu-şi îndeplineşte obligaţiile contractuale;
	
	

	27
	i) obligă consumatorul la plata unor sume disproporţionat de mari în cazul neîndeplinirii obligaţiilor contractuale de către acesta, comparativ cu pagubele suferite de comerciant;
	
	

	28
	j) restrâng sau interzic dreptul consumatorului de a rezilia contractul, în cazurile în care:

- comerciantul a modificat unilateral clauzele menţionate la lit. e);

- comerciantul nu şi-a îndeplint obligaţiile contractuale; 
	
	

	29
	k) exclud sau limitează răspunderea legală a comerciantului, în cazul vătămării sau decesului consumatorului, ca rezultat al unei acţiuni sau omisiuni a comerciantului privind utilizarea produselor şi serviciilor;
	
	

	30
	l) exclud dreptul consumatorului de a întreprinde o acţiune legală sau de a exercita un alt remediu legal, solicitându-I, în acelaşi timp, rezolvarea disputelor în special prin arbitraj;
	
	

	31
	m) permit, în mod nejustificat, impunerea unor restricţii în administrarea probelor evidente de care consumatorul dispune sau solicitarea unor probe care, potrivit legii, fac obiectul unei alte părţi din contract;
	
	

	32
	n) dau dreptul comerciantului să-şi transfere obligaţiile contractuale unei terţe persoane - agent, mandatar etc. - fără acordul consumatorului, dacă acest transfer serveşte la reducerea garanţiilor sau altor răspunderi faţă de consumator;
	
	

	33
	o) interzic consumatorului să compenseze o datorie către comerciant cu o creanţă pe care el ar avea-o asupra comerciantului;
	
	

	34
	p) permit stabilirea preţului la livrare sau creşterea preţului la livrare, faţă de cel stabilit la încheierea contractului, în măsura în care nu se dă dreptul consumatorului de a rezilia contractul când consideră că preţul este prea mare faţă de cel stabilit iniţial;
	
	

	35
	r) permit comerciantului obţinerea unor sume de bani de la consumator, în cazul neexecutării sau finalizării contractului de către acesta din urmă, fără a prevederea existenţa compensaţiilor în sumă echivalentă şi pentru consumator, în cazul neexecutării contractului de către comerciant;
	
	

	36
	s) dau dreptul comerciantului de a anula contractul în mod unilateral, fără a prevedea acelaşi drept şi pentru consumator;
	
	

	
	t) dau dreptul comerciantului de a înceta contractul încheiat pentru o durată nedeterminată fără un anunţ prealabil, cu excepţia unei motivaţii pertinente acceptată de consumator prin semnarea contractului.
	
	


PREŞEDINTE,                                                       SECRETAR,

      



       Dan Ioan Popescu




       Ioan Bivolaru

      Expert

Iulian Ceauşu

